Fra 1713 tjente han keiser Karl VI hvor han kjempet i Polen og i 1714 ble kaptein. Siden gikk han frivillig i dansk-norsk tjeneste, men vendte tilbake til keiseren i 1716. I 1721 ble han utnevnt til oberst og den 17. januar 1722 giftet han seg med Theodora Eugenia, baronesse von Schmettow (1705–1768). Siden gikk han i tjeneste hos kong August II av Polen, der han ble utnevnt til generalfeltmarskalk og generalinspektør for det saksiske infanteri. I 1733 ble han satt til å organisere forsvaret av Kraków, og i 1734–35 kommanderte han de saksiske troppene ved Rhinen.